《郢中诸公为半榻图咏见示奉荅》
明代·游朴

半榻生绡黯自看，天风何处送飞翰。乍闻郢曲惊春雪，满把隋飞照夜寒。

直与山林回景耀，却为岵屺助汍澜。只应什袭供珍玩，欲报琼琚觉已难。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。